Jeg har haft fornøjelsen af at bo i denne bolig i tre måneder i to forskellige lejligheder. Boligen ligger tæt på metro og bus og i gåafstand (20 min) til centrum. Lejlighederne er store og rene og bliver gjort grundigt rene 1 gang om ugen, og skrald fjernes hver dag. Alt er som det fremstår på billederne - der er ikke blevet photo-shoppet. Kommunikation foregår perfekt pr. mail (engelsk), men det mundtlige er lidt mere kompliceret med mindre man taler portugisk - hun forstår dog perfekt fægten med armene. Det eneste lille minus er, at man hører trafikken, hvis man har vinduer og døre åbne, men det må være forventeligt midt i en storby. Jeg har haft en meget positiv oplevelse og vil med glæde anbefale stedet, og vil selv vælge det igen, hvis jeg kommer tilbage til Porto.